ועדת העבודה, הרווחה והבריאות, כנסת 15, פרוטוקול מספר 359, 2001-07-24 10:15

דוד טל: זו הצעה לסדר של חבר הכנסת רחמים מלול שנבצר ממנו להגיע בשל מחלתו ולכן ביקש ממני להציג את הנושא.

דוד טל: אני מציע שתציגו לנו מה הבעייתיות ולמה צריך לסגור את המפעל הזה.

דוד טל: כאן מדובר על חשש לפיטורי 170 עובדים אבל אני חושב שמדובר ב240- או ב250- עובדים.

רונן מטרי: למרות זאת מאוגוסט 2000 ועד למעשה יוני האחרון, אז הסתיימה ההפעלה דה-פקטו - לעובדים הייתה הודעה מוקדמת עד סוף יולי אבל היא הסתיימה ביוני האחרון - השגנו את הסכמת הבנקים המעורבים שאלה הם בנק הפועלים ובנק לאומי להמשיך ולהפעיל את המקום הזה תוך שחיקה גדולה במעט שמצאנו - היה איזה הון חוזר בסיסי, כמה צ'קים שמצאנו בקופה ודברים מהסוג הזה – ולנסות להמשיך להפעיל מתוך תקווה שבאמת יבוא איזשהו גורם מקומי, זה יכול להיות גם גורם מקומי נעזר במשהו אסטרטגי מבחוץ, או גורם כלשהו שיהיה מוכן להמשיך להפעיל את המפעל הזה בארץ.

רונן מטרי: הבעיה הייתה שההפעלה הייתה הפסדית ובינתיים כמו שאתם יודעים קרו שני דברים כאשר שער המרק הלך וירד כאשר התחלנו בשני שקלים למרק וזה הידרדר ל1.8- שקל למרק, ואת התהליך השני כולנו מכירים, התהליך הביטחוני שהשפיע קשות על השוק וגדע את השוק שהיה בשטחים ובכל אופן צרך חלק מהתוצרת גם היקשה עלינו על הכריתה כי חלק מצוותי הכריתה הגיעו מהשטחים, בעיקר הצוותים הדרומיים.

רונן מטרי: צריך להבין שאלה צוותים שבאים עם הציוד שלהם ועם המיומנות שלהם וזה לא שאתה לוקח אדם, שולח אותו ליער והוא יביא את העץ.

רונן מטרי: כל התהליכים האלה הביאו לכך שההפעלה הייתה הפסדית אבל משכנו אותה בשיניים עד כמה שיכולנו.

רונן מטרי: כיום המצב הוא שלמיקום המפעל יש ערך בסיסי ויש הצעות מחו"ל לרכוש אותו ועם זה אנחנו צריכים להתמודד היום.

רונן מטרי: כלומר, כל פתרון שיהיה יצטרך להתמודד עם המציאות הזאת.

אבינועם אלפסי: המפעל הזה הוא מפעל מאוד מאוד מודרני עם צוות עובדים מאוד מיומן.

אבינועם אלפסי: אם מאפשרים למפעל הזה לקבל חומרי גלם בהיקפים הנדרשים על מנת שהוא יוכל לייצר בהיקפים נכונים, המפעל הזה יכול להרוויח כסף ולהיות עסק יפה מאוד.

אבינועם אלפסי: במקביל, מכיוון שאנחנו מנויים גם על ספרות מקצועית בענף, בספרות זה נחשף לחלוטין.

אבינועם אלפסי: יש היום שלב של שנה וחצי עד שנתיים של עודף כושר של עודף כושר יצור באירופה שלפי כל התחזיות שלנו צריך להיגמר בשנת 2003-2002.

אבינועם אלפסי: את עודף הייצור הזה הם פשוט שולחים אלינו.

אבינועם אלפסי: מכיוון שזה עודף כושר יצוא, עדיף להם כפי שרונן ציין קודם להוציא את זה גם במחיר מופחת ולו בשביל לשמור על מחיר השוק באירופה.

גלילה אורנשטיין: בכל מקרה, במקרה הזה אנחנו בטוחים ורוצים את הניסיון והאפשרות.

גלילה אורנשטיין: לא רוצים שיאמרו עלינו נגמר, לא צריך יותר את MDF.

גלילה אורנשטיין: אנחנו מבקשים את האפשרות הזאת.

גלילה אורנשטיין: גם חבריי אמרו שזה צירוף ותזמון של כל מיני גורמים.

גלילה אורנשטיין: זה לא שאנחנו באים ואומרים שאנחנו רוצים להפעיל ויש יזם אחד או שניים או שלושה ויתחרו על המחיר וזה שלכונס יש מחיר איקס עוד לא אומר שבזה מתחיל ונגמר הסיפור.

גלילה אורנשטיין: לכונס יכול להיות מחיר אחד של מי שרוצה לקחת את המפעל ולפרק אותו, ומאידך יבוא רוכש אחר והוא רוצה להעסיק את העובדים משום שזה ערך סגולי בפני עצמו.

גלילה אורנשטיין: גם ב"קלט" עשינו זאת ועשינו זאת אפילו עם הכונס.

גלילה אורנשטיין: בא מישהו ואמרנו לו שהוא יעסיק כך וכך עובדים לכך וכך זמן וביקשנו שייתן לנו בטוחות שהוא יעסיק, אבל מאידך אנחנו עוזרים לו וזה מתבצע גם בעזרה שלכם וגם בעזרה שלנו כשאנחנו הולכים ומבקשים לתת הלוואה או מענק או ערבות, כל אחד לפי הסיטואציה שלו.

גלילה אורנשטיין: אנחנו לא רוצים שיהיה סוף פסוק לסיפור הזה וכאן אנחנו צריכים את העזרה של הוועדה הזאת.

גלילה אורנשטיין: אנחנו יודעים שאין לה את כוח האכיפה, אבל יש לה את כוח ההמלצה.

ראובן קינל: להערכתי יש כמה אופציות להפעיל את המפעל כאשר האופציה האחת היא לעזור לקונה אפשרי דרך ועדת הכספים.

ראובן קינל: לאחרונה פורסם שחגי שלום מבקש עזרה.

גלילה אורנשטיין: נצטרך לראות היכן עומדות ההצעות לרכוש את המפעל פה בארץ ולהיכנס למשא ומתן זריז כדי לראות אך עוזרים ליזם שיבוא על-מנת להפעיל את המפעל כעסק חי ולא למכור אותו למשקיע מחו"ל.

גלילה אורנשטיין: כשאני אומרת למכור לחלקים, היו לנו מאבקים אדירים עם מפעלים אחרים כי תמיד באים משקיעים מחו"ל ורוצים לקנות וזה אפילו שווה להם עוד מיליון דולר, כי מיליון דולר שם הוא לא מיליון דולר כאן.

גלילה אורנשטיין: אנחנו צריכים פרק זמן של חודש-חודשיים.

גלילה אורנשטיין: רונן צריך לומר אם יש לו אורך נשימה להפעיל את המפעל במשך עוד חודשיים כדי לרכז את כל ההצעות, כדי לנהל משא ומתן, כדי לראות מי רוצה להפעיל עסק חי, כדי לראות איך עוזרים ליזם ואנחנו עושים את זה וזה לא דבר חדש.

גלילה אורנשטיין: גם רונן יודע כי הוא נתקל בזה לא במפעל אחד או שניים.

רונן מטרי: את ההצעות האלה מחו"ל למעשה אני מחזיק בשיניים כבר ממרץ.

רונן מטרי: יכולתי לומר כן כבר במרץ – כאשר כבר אז הפסדנו הרבה כספים - אבל עשינו הליך הזמנה להציע הצעות.

רונן מטרי: כיוון שהעובדים הם עובדים מיומנים שחלקם ימצא מקומות עבודה אחרים, כיוון שהשוק לא מחכה, אנחנו עכשיו ברגע האמת.

רונן מטרי: כרגע יש שניים-שלושה משקיעים מקומיים שמסתובבים סביב הנושא, כאלה שרוצים להפעיל את המפעל כעסק חי והשאלה היא האם עכשיו אפשר לעזור להם לגבש הצעה שתהיה תחרותית או שאי-אפשר.

רונן מטרי: אם אפשר עכשיו, שווה ללכת על זה.

דוד טל: ב11- ביולי הפניתי מכתב בנושא הזה לראש-הממשלה בקשר לסיוע למניעת סגירתו של מפעל MDF בגליל התחתון והוא כתב לי שהוא מאשר את קבלת המכתב והמכתב הופנה לידיעת הגורמים המתאימים.

דוד טל: ביקשתי ממנהלת הוועדה לקבוע לי פגישה דחופה היום, מחר או מקסימום מחרתיים עם שר האוצר כדי לדון בנושא הספציפי הזה.

דוד טל: אני מקווה שאפשר יהיה לשכנע אותו כדי שהדברים האלה ייבדקו מבלי להוציא מכלל אפשרות שאם לכאורה נעשו כאן דברים – בלשון המעטה – לא כשרים, שהם גם יתבעו את הכספים האלה בחזרה ומצדי שישתמשו בכספים האלה שהוציאו מהמפעל כך שייכנסו שוב למפעל.

דוד טל: אני לא יכול להבטיח לכם שאני אוכל לשכנע אותו בנושא הזה.

דוד טל: אם תצטרכו עזרה נוספת, ברצון רב, בין אם קיום ישיבה משותפת של ועדת הכספים וועדת העבודה, בין סיור במקום של ועדת הכספים וועדת העבודה, בין אם בכל צורה אחרת.

דוד טל: ברור לי שהדבר החשוב כרגע הוא פרק הזמן הקצר שיש כדי לקבל החלטה כזאת או אחרת, אבל שכל הגורמים ידעו שאם מתקבלת החלטה כזאת, המשמעות לגבי המפעל היא כזאת, ואם מתקבלת החלטה אחרת, המשמעות היא כזאת וכזאת.

דוד טל: הסיכום היה שאילן אשל יפנה למנכ"ל משרד החקלאות בדרישה לקיים דיון דחוף בהצעה להקים מיד צוות בין-משרדי למשרדי החקלאות, התעשייה, איכות הסביבה, התשתיות והעבודה במטרה לסייע בארגון מחדש של המערכת להביא לנטיעת שטחים ולהפעיל את מפעל MDF על-ידי משקיע שיקבל סיוע כלכלי.

דוד טל: זה היה הסיכום אבל הסיכום הזה יכול לבוא לנו כתוספת וכעזרה לאחר שתתקבל העזרה המינימלית ממשרד האוצר והבנקים, כשלאחר מכן ממילא מההסתדרות, ואז אפשר לומר שאפשר יהיה להתחיל להחיות את הנושא הזה.

דוד טל: אם לא יהיה לנו את זה, גם זה לא יעזור.

דוד טל: אני מודה לכם.